# Ένωση Πληροφορικών Ελλάδας

### Από τη Βικιπαίδεια, την ελεύθερη εγκυκλοπαίδεια

Η Ένωση Πληροφορικών Ελλάδας (ΕΠΕ) ιδρύθηκε τον Φεβρουάριο του 2001 και είναι πρωτοβάθμια επαγγελματική οργάνωση του νόμου 1712/1987. Τακτικά μέλη της Ένωσης εγγράφονται πτυχιούχοι και διπλωματούχοι των τμημάτων Πληροφορικής και Μηχανικών Υπολογιστών Ελληνικών Ανωτάτων Εκπαιδευτικών Ιδρυμάτων (Α.Ε.Ι.) ή ισοτίμων τμημάτων του εξωτερικού. Δόκιμα μέλη εγγράφονται οι φοιτητές των παραπάνω τμημάτων. Η Ένωση Πληροφορικών Ελλάδας αριθμεί 2500 μέλη και έχει 13 παραρτήματα σε όλη την Ελλάδα.

## [Επεξεργασία] Προσανατολισμός

Η Ένωση Πληροφορικών Ελλάδας, ανάμεσα στα άλλα, προτείνει την καθιέρωση ενός κρατικού Ενδεικτικού Χρήσης Υπολογιστών (ΕΧΥ) το οποίο θα χορηγείται στα πρότυπα του κρατικού πιστοποιητικού γλωσσομάθειας. Έχει διατυπώσει τις βελτιωτικές της προτάσεις σε σειρά νομοσχεδίων και σχεδίων προεδρικών διαταγμάτων. Επιδιώκει τη σύναψη κλαδικής συλλογικής σύμβασης εργασίας με τον Σύνδεσμο Επιχειρήσεων Πληροφορικής και Επικοινωνιών (ΣΕΠΕ) ώστε να μπει μια τάξη στο χάος που μαστίζει τον ιδιωτικό τομέα και έχει ως αποτέλεσμα την καταστρατήγηση των εργασιακών δικαιωμάτων των Ελλήνων Πληροφορικών. Προτείνει την θεσμοθέτηση μητρώων κατασκευαστών και εργοληπτών στα έργα Πληροφορικής και Επικοινωνιών, την καθιέρωση ομοιόμορφων διαδικασιών μελέτης, εκτέλεσης, επίβλεψης, παραλαβής και συντήρησης των έργων Πληροφορικής και Επικοινωνιών. Προτείνει την καθιέρωση προδιαγραφών για τις εγκαταστάσεις Πληροφορικής και Επικοινωνιών. Έχει, τέλος, διαμορφώσει και προωθεί στη Βουλή πρόταση νόμου για την ίδρυση Εθνικού Επιμελητηρίου Επικοινωνιών και Πληροφορικής - ΕΘΕΕΠ.

## [Επεξεργασία] Στοιχεία Επικοινωνίας

- Διεύθυνση: Στουρνάρη 63 7ος όροφος 10432 Αθήνα
- Τηλέφωνο: +30-210-5222161
- Fax: +30-211-9558459
- E-mail:
  - Γενικά Θέματα: info@epe.org.gr
  - Νομική Υπηρεσία: lawyer@epe.org.gr

## [Επεξεργασία] Εξωτερικοί σύνδεσμοι

- Ένωση Πληροφορικών Ελλάδας
- Αγγλική ιστοσελίδα - Hellenic Informatics Union
- Αρχείο ZIP - Πρόταση νόμου της ΕΠΕ για την ίδρυση Εθνικού Επιμελητηρίου Επικοινωνιών και Πληροφορικής - ΕΘΕΕΠ.
- Λοιπά στοιχεία επικοινωνίας

Ανακτήθηκε από "http://el.wikipedia.org../../../%CE%AD/%CE%BD/%CF%89/%CE%88%CE%BD%CF%89%CF%83%CE%B7_%CE%A0%CE%BB%CE%B7%CF%81%CE%BF%CF%86%CE%BF%CF%81%CE%B9%CE%BA%CF%8E%CE%BD_%CE%95%CE%BB%CE%BB%CE%AC%CE%B4%CE%B1%CF%82_fc35.html"

Κατηγορία: Οργανώσεις

##### Views

- Άρθρο
- Συζήτηση
- Τελευταία έκδοση

##### Αναζήτηση